Ivor Onksion

Ivor Onksion (sündinud 9. detsembril 1989) on Eesti ametnik, kes osales 2012. aastal Keskerakonna büroost leitud erakirjavahetuse skandaalis.

Onksion on Sotsiaaldemokraatlikku Erakonda kuuludes töötanud Tallinna linnavolikogu liikme Jaak Juske nõunikuna ning pärast Keskerakonda siirdumist 2011. aastal Tallinna Linnaarhiivis informatsiooni ja teadusliku uurimistöö sektori spetsialistina"Tankisti ulm? Parteivahetaja tassis Rummi kirjavahetuse Toobalile" Eesti Ekspress 18. jaanuar 2012 (21. novembrist kuni 31. detsembrini 2011)"Ivor Onksioni tööaeg linnaarhiivis jäi lühikeseks" Delfi, 23. jaanuar 2012. Samuti on ta töötanud Püha Miikaeli Koolis ja Vanalinna Hariduskolleegiumis matemaatikaõpetajana.2011/2012. õppeaasta õpetajad, Püha Miikaeli Kool"Onksioni selgitus kirjaskandaalile: ma ei oska kommenteerida..." Õhtuleht, 24. jaanuar 2012.

3. veebruaril 2012 esitas Onksion avalduse Eesti Keskerakonnast lahkumiseks.Ivor Onksion lahkus Keskerakonnast Delfi, 6. veebruar 2012.

Onksion on kirjutanud ajalehtedesse arvamusartikleid."Ivor Onksion: Valimisi juhivad kallutatud ajakirjanikud" Delfi, 02.02.2011 (vaadatud 8. oktoobril 2011)"Rahvas on truu, valitsusel on suva" Delfi, 19. veebruar 2010"Kodukulude röögatu kasv hävitab Eesti keskklassi" Kesknädal, 18. jaanuar 2012

Kriminaalasi
Kui kaitsepolitsei leidis jaanuaris 2012 Keskerakonna büroos toimunud läbiotsimisel Keskerakonna peasekretäri ja riigikogu liikme Priit Toobali asjade hulgast ligi 450 lehekülge sotsiaaldemokraatliku poliitiku Hannes Rummu erakirjavahetust, teatas Onksion, et võttis laual vedelenud paberid kaasa sotsiaaldemokraatide juurest lahkudes, et kirjutada nende põhjal artikkel ajalehte Kesknädal. Ka Toobal kinnitas, et kirjade vargus oli Onksioni isiklik initsiatiiv. 

Onksioni väites on kahelnud nii Jaak Juske - "Onksion lükati tanki, kuna Priit Toobal on sügavalt vahele jäänud konkurendi isikliku meiliboksi häkkimisega" - kui ka Keskerakonna juhatuse liige Ain Seppik"Seppik: erakonna selgitusi on raske uskuda" Postimees, 18.01.2012: "Mina vana kooli mehena võiksin e-kirju välja printida, aga ma ei tee seda, ja veelgi raskem on uskuda seda kaasaegsest mehest Hannes Rummust. Veelgi enam – väga kahtlen, et Rumm printis oma kirjad välja ja viis need Tallinna linnavolikogu laudadele laokile ajal, mil ta ise oli hoopis riigikogus."Tuuli Koch "Riigiprokurör: e-kirjavahetuse juhtumis on kolm võimalikku kuritegu" Postimees, 19.01.2012. Tehnilistele küsitavustele Onksioni ja Keskerakonna selgituses on tähelepanu juhtinud Eesti Ekspress ja Postimees"Teoorias puudus Onksionil Rummu kirjavahetusele igasugune ligipääs" Postimees, 18.01.2012"Juhtkiri: postkastivaras" Postimees, 19.01.2012.

17. oktoobril 2014 mõistis Harju maakohus Onksioni süüdi eraviisilises jälitustegevuses ja sõnumisaladuse rikkumises ning mõistis talle rahalise karistuse 640 eurot. Kohus mõistis keskerakondlastest nuhkimisskandaali osalised Toobali ja Laasi süüdi, ERR uudised

Viited

Artikleid
 "Rahvas on truu, valitsusel on suva" Delfi, 19. veebruar 2010
 "Valimisi juhivad kallutatud ajakirjanikud" Delfi, 02.02.2011
 "Kodukulude röögatu kasv hävitab Eesti keskklassi" Kesknädal, 18. jaanuar 2012

Kategooria:Eesti ametnikud
Kategooria:Eesti õpetajad
Kategooria:Sündinud 1989